**03.10.2025.**

**E-pasta nosaukums**

Par izmaiņām manipulāciju sarakstā no 01.10.2025.

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta[[1]](#footnote-1) pārskatīšana un grozījumu sagatavošana – aktualizētais manipulāciju saraksts stājas spēkā ar 2025. gada 1. oktobri un tā aktualizētā versija ir apstiprināta ar 2025. gada 2. oktobra iekšējo rīkojumu Nr.12-2/213/2025, un ir pievienota vēstules pielikumā, kā arī publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”.

***Dienests vērš uzmanību, ka manipulāciju saraksta izmaiņas, kas stājas spēkā ar 01.10.2025, ir tiešā veidā saistītas ar ģimenes ārsta prakšu darbu.***

Dienests informē, ka plānotās manipulāciju saraksta izmaiņas ir saistītas ar izmaiņām manipulāciju nosaukumos vai tās apmaksas nosacījumos šādām manipulācijām:

1. 41309 “Anti - HCV“ nosakot, ka manipulāciju apmaksā pacientam vienu reizi dzīvē, ja iepriekš nav norādīta manipulācija 41309U;
2. 41309U “Anti-HCV“, nosakot, ka manipulāciju apmaksā pacientam vienu reizi dzīvē, ja iepriekš nav norādīta manipulācija 41309;
3. 49048 “Asiņu un kaulu smadzeņu kultūras hromosomu analīzes (izmaksas vienam pacientam) ar standarta metodi“, papildinot apmaksas nosacījumus, kas nosaka, ka ambulatori apmaksā pacientiem arī ar urologa nosūtījumu;
4. 49084 “NGS datu bioinformātiskā reanalīze un klīniskā interpretācija“ precizēti diagnožu un nosūtījumu kodi;
5. 01070 “Ginekologa, dzemdību speciālista veikta pirmreizēja vai atkārtota grūtnieces vai nedēļnieces apskate atbilstoši Ministru kabineta 2006. gada 25. jūlija noteikumos Nr. 611 "Dzemdību palīdzības nodrošināšanas kārtība" noteiktajam vizīšu skaitam“ precizējot, ka manipulācija ietver arī augļa sirdstoņu izklausīšanu ar fetālo dopleri;
6. 06042 “Doplerogrāfiskās manipulācijas grūtnieces un augļa izmeklēšanā“, nosakot, ka manipulāciju neuzrāda augļa sirdstoņu izklausīšana ar fetālo dopleri.

Dienests ir konstatējis, ka manipulācijas 44015 “Urīna uzsējums uz mikrofloru un mikroorganismu skaita noteikšana – negatīvs“ tarifs salāgots ar manipulācijas 44016 “Urīna uzsējums uz mikrofloru un mikroorganismu skaita noteikšana – pozitīvs“ tarifu.

Dienests informē, ka ir izveidotas šādas jaunas manipulācijas:

1. 60720 “Izziņas izsniegšana skolēnam par atbrīvojumu no eksāmeniem“, statistikas uzskaitei, lai apzinātu atbrīvojumu no eksāmeniem apjomu;
2. 49089 “1-5 gēnu punktveida un kopiju skaita variantu noteikšana, izmantojot NGS metodi ar bioinformātisko analīzi un klīnisko interpretāciju“, kas ir precīzāka un informatīvāka metode, kā arī izmaksu efektīvāks risinājums.

Dienests ir veicis vakcinācijas sadaļas manipulāciju pārskatīšanu un informē par izmaiņām, kuras stājas spēkā:

1. 01018 “Ārsta konsultācija pirms vakcinācijas“ir apvienota ar 01019 un turpmāk ir viena universāla manipulācija – 01018 “Konsultācija pirms vakcinācijas“(turpmāk – Manipulācija 01018);
2. 03081 “Vakcīnas ievadīšana ādā, zemādā un muskulī“ apvienota ar 03082, un turpmāk vakcīnas ievadei ir viena manipulācija – 03081 “Vakcīnas ievade“(turpmāk – Manipulācija 03081), ko norāda atbilstoši vakcīnu ievades skaitam;
3. 03084 “Adrenalīna (epinefrīna) (epinephrinum) 300 µg vai 150 µg injekcija ar pildspalvveida pilnšļirci vai pilnšļirces izsniegšana“ precizēti apmaksas nosacījumi;
4. dzēstas 03238, 03241, 03242, kuru vietā turpmāk norādāmas Manipulācija 01018 un Manipulācija 03081;
5. dzēsta manipulācija 03243 “Gripas sezonālā vakcinācija ar ārsta pirmsvakcinācijas apskati“, tās vietā turpmāk jānorāda Manipulācija 01018, 03081 un statistikas manipulācija 60319;
6. dzēsta manipulācija 03244 “Gripas sezonālā vakcinācija ar ārsta palīga/vecmātes pirmsvakcinācijas apskati “, tās vietā turpmāk jānorāda Manipulācija 01018, 03081 un statistikas manipulācija 60319;
7. precizēts nosaukums un apmaksas nosacījumi manipulācijai 60059 “Ārstniecības personas izbraukums vakcinēšanas nodrošināšanai pacienta dzīvesvietā“, lai būtu iespējota visu vakcināciju veikšana pacienta dzīvesvietā noteiktām pacientu grupām;
8. veikts tarifa pārrēķins manipulācijai 60449 “Maksājums ģimenes ārstam par nereģistrēta pacienta attālinātu konsultēšanu un uzraudzību, ja pacientam apstiprināta saslimšana, kas apdraud epidemioloģisko drošību“, un dzēsta manipulācija 60448;
9. manipulācijas 60561, 60562, 60563 izbraukuma vakcinācijai sociālās aprūpes centros tiek dzēstas, tās apvienojot vienā manipulācijā – 60560 “Izbraukuma vakcinācija vakcinēšanai sociālās aprūpes centrā ar apskati pirms vakcinācijas“, lai mazinātu manipulāciju saraksta sadrumstalošanu.

Ņemot vērā to, ka COVID-19 vakcinācija vairs nav obligāta, tiek dzēstas manipulācijas 01097, 01098, 01099, 01100, 01101, 54087, 54088, 54089, 54090, kā arī uzskaites manipulācijas 60189 un 60190.

Balstoties uz SPKC aktualizēto COVID-19 testēšanas algoritmu, norādītās manipulācijas ir zaudējušas savu aktualitāti un tiek dzēstas:

1. 47046R “R IgA klases antivielu pret SARS-CoV-2 (COVID-19) noteikšana ar imūnfermentatīvo metodi (ELISA, CMIA, ECLIA, CLIA)”;
2. 47075 “SARS-CoV-2 RNS (COVID-19) apstiprināšana ar reālā laika PĶR (bez parauga paņemšanas)”;
3. 47076R “R Asins ņemšana ar slēgtu sistēmu vienā stobriņā antivielu pret SARS-CoV-2 (COVID-19) noteikšanai”;
4. 47079 “SARS-CoV-2 (COVID-19) transporta barotne ar diviem lokaniem tamponiem”;
5. 47269 “SARS-CoV-2 RNS (COVID-19) noteikšana ar reālā laika PĶR (bez parauga paņemšanas) ātrai diagnostikai un diferenciāldiagnostikai (bez reaģenta vērtības)”;
6. 47328 “SARS-CoV-2 (COVID-19) antigēna noteikšana (Ag eksprestests) (bez reaģenta komplekta vērtības)”;
7. 47329 “Ātrā diagnostika respiratoro infekciju izraisītāju (gripas vīrusu A/B, RSV ar vai bez SARS-CoV-) RNS noteikšana ar reālā laika polimerāzes ķēdes reakciju (PĶR), izmantojot CE-IVD reaģentus”;
8. 47330 “Piemaksa 47329 par gripas vīrusu A/B, RSV un SARS-CoV-2 kārtridžu”;
9. 47331 “A un B gripas vīrusu RNS noteikšana ar reālā laika polimerāzes ķēdes reakciju (PĶR), izmantojot CE-IVD reaģentus”;
10. 47332 “Piemaksa 47331 par gripas vīrusu A/B noteikšanas testu”;
11. 47334 “Uztriepes paņemšana gripas vīrusu A/B noteikšanai stacionārajiem un uzņemšanas nodaļas pacientiem”;
12. 47335 “Uztriepes paņemšana gripas vīrusu A/B, RSV ar vai bez SARS-CoV-2 ātro molekulāro diagnostikas testu veikšanai;
13. 47404 “Siekalu parauga paņemšana SARS-CoV-2 (COVID-19) izmeklējumam”;
14. 47405 “Siekalu parauga paņemšanas komplekts un loģistika SARS-CoV-2 (COVID-19) izmeklējumam”;
15. 47416 “SARS-CoV-2 (COVID-19) ambulatora parauga (1 paraugs) (nazofaringeāla uztriepe) paņemšana laboratorijā”;
16. 47418 “SARS-CoV-2 RNS (COVID-19) noteikšana ar izotermiskās amplifikācijas metodi (bez parauga paņemšanas) ātrai diagnostikai un diferenciāldiagnostikai”;
17. 60046 “COVID-19 transporta barotne ar diviem lokaniem tamponiem ātrajam molekulārajam testam”.

Papildus, manipulāciju 47073, 47078, 47268, 47333, 47331 apmaksas nosacījumi precizēti atbilstoši tās mērķim un SPKC aktualizētajam COVID-19 algoritmam.

Atbilstoši Ministru kabineta noteikumiem Nr.555 “ Veselības aprūpes pakalpojumu organizēšanas un samaksas kārtība“ (turpmāk – Noteikumi) 274.punkts ir spēkā līdz 2024. gada 31. decembrim, un samaksa par pakalpojumu vairs netiek veikta no līdzekļiem neparedzētiem gadījumiem (turpmāk – LNG), tāpēc tiek precizēti apmaksas nosacījumi, norādītajām manipulācijām:

1. 47047R “R IgA klases antivielu pret SARS-CoV-2 (COVID-19) noteikšana ar imūnfermentatīvo metodi (ELISA, CMIA, ECLIA, CLIA)“;
2. 47049R “R IgG klases antivielu pret SARS-CoV-2 (nukleokapsīds) (COVID-19) noteikšana ar imūnfermentatīvo metodi (ELISA, CMIA, ECLIA, CLIA)”;
3. 47051R “R IgG klases antivielu pret SARS-CoV-2 (spike) (COVID-19) kvantitatīva noteikšana ar imūnfermentatīvo metodi (ELISA, CMIA, ECLIA, CLIA)“;
4. 47420R “SARS-CoV-2 genotipēšana ar sekvencēšanu epidemioloģijas jomā (ar reaģenta vērtību)“.

Jaundzimušo skrīninga paplašināšanas ietvaros ir izveidotas jaunas manipulācijas agrīnai reto slimību diagnostikai un monitoringam:

1. 49103 “Brīva karnitīna un acilkarnitīnu noteikšana asins plazmā ar šķidruma hromatogrāfijas tandēma masspektrometrijas (LC-MS/MS) metodi (sekundārs skrīnings)“;
2. 49104 “Vielmaiņas slimību metabolītu noteikšana no sausā asins piliena, izmantojot šķidruma hromatogrāfijas tandēma masspektrometrijas (LC-MS/MS) metodi (sekundārs skrīnings)“;
3. 49105 “Jaundzimušo skrīnings gēna CFTR dF508 varianta noteikšana no sausa asins piliena (sekundārs skrīnings)“.

Vienlaikus Dienests informē, ka saraksts ar plānotajām izmaiņām manipulāciju sarakstā, kuras stāsies spēkā no 2026. gada 1. janvāra, pievienots vēstules pielikumā un tiks publicēts Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” - “Pakalpojumu tarifi” sadaļas “Plānotās manipulāciju saraksta izmaiņas” failā “Plānotās manipulāciju saraksta izmaiņas no 01.01.2026.“. Dienests aicina iepazīties ar plānotajām izmaiņām un sniegt savus komentārus un/vai iebildumus 10 darba dienu laikā no šīs vēstules saņemšanas brīža, aizpildot pielikumā pievienoto veidlapu iebildumiem (sk.Pielikumā: Iesnieguma veidlapa iebildumiem).

Plānotās izmaiņas manipulāciju sarakstā no 1. janvāra ietver izmaiņas saistībā ar endoprotezēšanas manipulācijām, kas paredz jaunu manipulāciju izveidi un atsevišķu manipulāciju dzēšanu. Papildus, izmaiņas paredzētas divām psihiatrijas un narkoloģijas sadaļas manipulācijām, kas saistītas ar izmaiņām ārstniecības personu specialitāšu, apakšspecialitāšu un papildspecialitāšu klasifikatorā. Dienests informē, ka abu minēto pasākumu izmaiņas stāsies spēkā ar 1. janvāri tikai tādā gadījumā, ja tiks veikti grozījumi Noteikumos.

Papildus Dienests vērš uzmanību, ka plānotas izmaiņas ambulatorās rehabilitācijas pakalpojumu apmaksā (sk.Pielikumā: Plānotās manipulāciju saraksta izmaiņas no 01012026). Tiks ieviestas jaunas manipulācijas, kā arī dzēstas vairākas manipulācijas no rehabilitācijas, fizikālās medicīnas un audiologopēdijas sadaļām, un izveidotas jaunas statistikas manipulācijas, lai atspoguļotu veikto darbu. Paredzētas korekcijas mērķa manipulācijās, kuras turpmāk būs jānorāda arī ambulatori. Dienests vērš uzmanību, ka manipulācijas 55073 un 55074 tiks apmaksātas tikai fizikālās medicīnas un rehabilitācijas ārstiem. Līdz ar to aicinām līgumpartnerus turpmāk pacientiem nenozīmēt monoprofesionālus fizikālās terapijas un masāžas pakalpojumus, bet indicējot rehabilitācijas vajadzības nosūtīt pacientus pie funkcionālajiem specialistiem (fizioterapeits, ergoterapeits, audiologopēds) vai fizikālā un rehabilitācijas medicīnas ārsta. Dienests organizēs semināru par minētajām izmaiņām līgumpartneriem novembra beigās.



1. Manipulāciju saraksts tiek veidots atbilstoši Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” 2.14. un 54.7. punktam un tajā ir iekļautas manipulācijas, kas tiek apmaksātas no valsts budžeta līdzekļiem. [↑](#footnote-ref-1)